Dit is moontlik om die Kransaasvoëls te sien broei in die kranse, vanaf die oop dek van die kothuis, en met talle ander voël en wild spesies is dit werklik 'n voëlkyker, stapper en natuur liefhebber se paradys.
Slegs een selfsorg kothuis op 'n 4x4-baan (graad 1 tot 3, afhangende van die hoeveelheid reën, “low range” nie noodsaaklik nie en 180mm grondvryhoogte voldoende) nie moontlik met ‘n motor nie. Jy is verseker van jou privaatheid in die ongerepte deel van die Berg, behalwe vir vrylopende Elande, Bosbokke, berg Rheebok, Wilde bobbejane en 'n oorvloed van voëllewe om jou gemoedsrus te versteur. 'n Dam wat onlangs gebou is, en gevul is met reënboog forel, verskaf genotvolle vlieghengel met ‘n onoortreflike uitsig en rustigheid. Vir die gholfspelers is daar 'n 205m “self-service driving range” oor die forel dam (120m om bo-oor die water te slaan).
Sonkrag aangedryfte ligte en gas-stoof, -fridge & -geysers maak voorsiening vir die nodige gerief. ‘n Houtvuur donkie verskaf warm water na die buite stort. Al wat jy hoef te bring is jou kos, drankies, houtskool en vuuraanstekers, ys, verkyker, stapskoene en 'n goeie boek vir reëndae.